**projektas**

**reg. Nr. T-28**

**2.27.darbotvarkės klausimas**

**Pasvalio rajono savivaldybės taryba**

**Sprendimas**

**Dėl verslo idėjų projektų finansavimo tvarkos aprašo patvirtinimo**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi ir atsižvelgdama į Pasvalio rajono savivaldybės Smulkaus verslo rėmimo programos komisijos 2019 m. gruodžio 19 d. protokolą Nr. TV-5, Pasvalio rajono savivaldybės taryba nusprendžia

patvirtinti Verslo idėjų projektų finansavimo tvarkos aprašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyriausiasis specialistas

Eimantas Tuskėnas

2020-01-24, tel. (8 451) 54 101

Suderinta DVS Nr. RTS-12

PATVIRTINTA

Pasvalio rajono savivaldybės tarybos

2020 m. vasario d. sprendimu Nr. T1-

**verslo idėjų projektų finansavimo tvarkos aprašas**

**I skyrius**

**Bendrosios nuostatos**

1. Verslo idėjų projektų finansavimo tvarkos aprašas (toliau – Aprašas) nustato Pasvalio rajono savivaldybės (toliau – Savivaldybė) Smulkaus verslo rėmimo programos (toliau – Programa) nuostatų (toliau – Nuostatai) 32.9 punkte nurodytos priemonės gavėjų atrankos konkurso (toliau – Konkursas) sąlygas, organizavimo tvarką, projektų atrankos kriterijus, jų vertinimą, finansinės paramos skyrimą bei kontrolę.

2. Programos priemonės tikslas – sudaryti palankias sąlygas Pasvalio rajono gyventojams plėtoti inovatyvų verslą, skatinti verslo idėjų kūrimą ir prisidėti prie jų įgyvendinimo Pasvalio rajone.

3. Konkurso tikslas – pagal nustatytus kriterijus atrinkti geriausius verslo projektus, kuriems įgyvendinti būtų skiriama Savivaldybės finansinė parama. Už I vietą skiriama maksimali 3 000 Eur parama, už II – 2 000 Eur parama, už III – 1 000 Eur parama. Visas prizinis fondas sudaro 6 000 Eur.

4. Programos komisija (toliau – Komisija) atlieka paraiškų vertinimą Aprašo nustatyta tvarka ir teikia siūlymą Savivaldybės tarybai dėl finansinės paramos skyrimo. Komisijos veikla nustatyta Nuostatuose.

5. Apraše vartojamos sąvokos:

5.1. **labai maža įmonė** – įmonė, kurioje dirba mažiau kaip 10 darbuotojų ir kurios finansiniai duomenys atitinka bent vieną iš šių sąlygų:

5.1.1. įmonės metinės pajamos neviršija 2 mln. eurų;

5.1.2. įmonės balanse nurodyto turto vertė neviršija 2 mln. eurų;

5.2. **pareiškėjas** – fizinis asmuo ar labai maža įmonė, atitinkantys Apraše nustatytus reikalavimus ir Komisijai pateikę verslo idėjų projektų paraiškas;

5.3. **paramos gavėjas** – fizinis asmuo arba labai maža įmonė, kuriems skiriama Savivaldybės finansinė parama verslo idėjoms įgyvendinti;

5.4. kitos Apraše vartojamos sąvokos atitinka Nuostatuose apibrėžtas sąvokas.

6. Pareiškėjui keliami šie reikalavimai:

6.1. jei pareiškėjas – fizinis asmuo:

6.1.1. paraiškos pateikimo dieną jis turi būti ne jaunesnis nei 18 metų amžiaus;

6.1.2. turi būti deklaravęs gyvenamąją vietą Pasvalio rajone;

6.1.3. ne vėliau kaip per 20 darbo dienų nuo lėšų naudojimo sutarties su Savivaldybe pasirašymo dienos turi įregistruoti įmonę;

6.2. jei pareiškėjas – labai maža įmonė:

6.2.1. įmonės registracijos vieta ir pagrindinė veikla turi būti Pasvalio rajone;

6.2.2. pagrindinė pareiškėjo veikla – kurti, gaminti ar platinti produktus / paslaugas, skirtus puoselėti naują, modernų, socialiai atsakingą verslą;

6.3. vykdoma veikla turi atitikti Nuostatuose nurodytas remiamas veiklos sritis.

7. Finansinė parama skiriama moderniai verslo idėjai vystyti, t. y. sukurti arba reikšmingai patobulinti jau sukurtą inovatyvų prototipą.

8. Pareiškėjas per vienus kalendorinius metus gali gauti finansinę paramą tik pagal vieną verslo idėjos projektą ir ją turi panaudoti tais pačiais kalendoriniais metais.

**II skyrius**

**konkurso sąlygos ir organizavimo tvarka**

9. Informacija apie organizuojamą konkursą skelbiama Savivaldybės interneto svetainėje [www.pasvalys.lt](http://www.pasvalys.lt) skiltyje „Verslininkams“ ir socialinio tinklo „Facebook“ paskyroje. Informacija gali būti skelbiama Savivaldybės informaciniuose stenduose, vietinėje spaudoje ir kt.

10. Konkurso organizavimo ir atsiskaitymo tvarka:

|  |  |
| --- | --- |
| Nuo balandžio 1 d. iki gegužės 31 d. | Konkurso paskelbimas ir paraiškų priėmimas |
| Birželio mėn. | Paraiškų tikrinimas ir vertinimas |
| Rugpjūčio mėn. | Konkurso nugalėtojų paskelbimas |
| Rugsėjo mėn. | Sutarčių su nugalėtojais pasirašymas ir finansinės paramos išmokėjimas |
| Gruodžio mėn. | Paramos gavėjo veiklos vertinimas, pateikiant Komisijos nariams tarpinę ataskaitą |
| 12-as mėnuo nuo lėšų naudojimo sutarties sudarymo | Galutinės ataskaitos pateikimas Komisijos nariams |

11. Pareiškėjai užpildo paraišką (Aprašo 1 priedas), kurioje pateikiami duomenys, reikalingi verslo idėjos projekto vertinimui. Pareiškėjai gali pateikti ir kitus dokumentus, nenurodytus paraiškoje, jei jais pagrindžia finansinės paramos reikalingumą.

12. Paraiškų priėmimas vyksta nuo konkurso paskelbimo dienos iki gegužės 31 d.

13. Paraiškos gali būti pateikiamos:

13.1. tiesiogiai atvykus į Savivaldybės administraciją (Vytauto Didžiojo a. 1, 100 kab., Pasvalys);

13.2. siunčiant paštu (Vytauto Didžiojo a. 1, LT-39143 Pasvalys);

13.3. siunčiant elektroniniu paštu [rastine@pasvalys.lt](mailto:rastine@pasvalys.lt). Elektroniniu paštu siunčiama paraiška turi būti pasirašyta elektroniniu parašu (skenuotos paraiškos nepriimamos).

14. Pasibaigus paraiškų priėmimo terminui atliekamas paraiškų administracinės atitikties vertinimas, kurį Nuostatuose nustatyta tvarka atlieka Komisijos sekretorius. Jeigu nustatoma, kad paraiška netinkamai, nevisiškai užpildyta, trūksta papildomos informacijos, nepateikti privalomi dokumentai, pareiškėjas raštu (elektroninėmis priemonėmis (jei pareiškėjas yra nurodęs savo elektroninio pašto adresą) informuojamas apie galimybę patikslinti informaciją bei pateikti trūkstamus dokumentus per 5 darbo dienas nuo raštiško pranešimo. Jei per nustatytą terminą trūkumai nepašalinami, Komisijos sekretorius teikia siūlymą Komisijai paraiškos toliau nevertinti.

15. Komisijos sekretorius nustatęs, kad paraiška tinkamai užpildyta, pateikti privalomi dokumentai, teikia paraišką vertinti Komisijai, kuri Komisijos posėdžio metu atlieka tinkamumo finansuoti vertinimą.

**III skyrius**

**VERSLO IDĖJŲ PROJEKTŲ ATRANKOS KRITERIJAI IR DALYVIŲ VERTINIMAS**

16. Verslo idėjų projektų atrankos kriterijai:

16.1. verslo idėjos ir jos įgyvendinimo realistiškumas;

16.2. kuriamo ar tobulinamo produkto ar paslaugos išskirtinumas, inovatyvumas;

16.3. kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės;

16.4. verslo idėjos nauda Pasvalio rajonui bei atitiktis Savivaldybės strateginio plėtros plano tikslams ir uždaviniams;

16.5. verslo idėjos išsamumas ir pagrįstumas (verslo organizavimo ir valdymo, galimų rizikų įvertinimas, rinkodaros strategijos, pardavimų / klientų plano, prognozuojamo pelno, pateikiamos išlaidų sąmatos ir pan. pagrįstumas).

17. Jei paraiškoje pateiktos informacijos nepakanka įvertinti verslo idėjos projektui, Komisija gali pakviesti pareiškėją pristatyti verslo idėjos projektą.

18. Kiekvienas Komisijos narys įvertina paraiškoje pateiktą informaciją apie verslo projektą pagal nustatytus kriterijus skalėje nuo 1 iki 10, kur 1 – labai blogai, 10 – labai gerai.

19. Komisijos narių vertinimai įrašomi į vertinimo lentelę (Aprašo 2 priedas). Visų Komisijos narių pagal visus kriterijus pateikti verslo idėjos projekto įvertinimai sudedami ir padalinami iš vertinimą atlikusių Komisijos narių skaičiaus (išvedamas aritmetinis vidurkis).

20. Didžiausias galimas vertinimo balų skaičius – 50 balų. Minimalus balų skaičius finansinei paramai gauti – 25 balai.

**IV skyrius**

**konkurso rezultatų paskelbimas ir finansinės PARAMOS SKYRIMAS**

21. Komisija iki birželio mėn. pabaigos protokoliniu sprendimu patvirtina siūlomų finansuoti verslo idėjų sąrašą, kurį teikia svarstyti Savivaldybės tarybai artimiausiame Savivaldybės tarybos posėdyje.

22. Savivaldybės tarybai priėmus sprendimą skirti finansavimą, informacija apie konkurso nugalėtojus skelbiama Savivaldybės interneto svetainėje [www.pasvalys.lt](http://www.pasvalys.lt). Konkurso dalyviai apie konkurso rezultatus informuojami raštu (elektroninėmis priemonėmis (jei konkurso dalyvis yra nurodęs savo elektroninio pašto adresą).

23. Per vieną mėnesį nuo nugalėtojų paskelbimo dienos su konkurso laimėtoju turi būti pasirašyta lėšų naudojimo sutartis (Aprašo 3 priedas) ir pervedamos lėšos.

24. Jei pareiškėjas per vieną mėnesį nuo nugalėtojų paskelbimo dienos nepasirašo lėšų naudojimo sutarties, laikoma, kad pareiškėjas atsisako finansinės paramos.

25. Lėšos į pareiškėjo, laimėjusio konkursą, sąskaitą pervedamos lėšų naudojimo sutartyje nustatyta tvarka ir terminais.

**V skyrius**

**Paramos gavėjų atskaitomybė ir priežiūra**

26. Paramos gavėjai pasirašę lėšų naudojimo sutartį, sutinka su visais sutartyje numatytais reikalavimais.

27. Paramos gavėjas privalo:

27.1. atsiskaityti už skirtų lėšų panaudojimą, pateikdamas Komisijai ataskaitą ir kitus Komisijos prašomus dokumentus iki datos, nurodytos sutartyje;

27.2. Komisijos reikalavimu pateikti visą su sutarties vykdymu susijusią informaciją.

28. Komisija 12 mėnesių nuo sutarties įsigaliojimo dienos vykdo paramos gavėjų veiklos ir sutarties sąlygų laikymosi kontrolę, pagal pateiktą ataskaitos formą (Aprašo 4 priedas). Tarpinė ataskaita Komisijai pateikiama einamųjų metų gruodžio mėnesį, o galutinė – po 12 mėnesių nuo sutarties pasirašymo dienos.

29. Paramos gavėjo ataskaitai Komisija gali nepritarti, jeigu ataskaitoje pateikti duomenys netikslūs, informacija dėl Savivaldybės biudžeto lėšų panaudojimo yra nepakankama, finansiniai dokumentai netikslūs ar taisytini.

30. Paramos gavėjas, kurio ataskaitai Komisija nepritaria, apie tai informuojamas ir jam suteikiama teisė per 10 darbo dienų ištaisyti nurodytus ataskaitos trūkumus ir pateikti ataskaitą pakartotinai. Paramos gavėjui, kuris pakartotinai nepateikia ataskaitos arba netinkamai ištaiso trūkumus, Savivaldybės administracija Komisijos siūlymu pateikia pretenziją – raštą dėl suteiktos finansinės paramos grąžinimo Savivaldybei.

31. Nustačius sutarties sąlygų nesilaikymo ar ekonominės veiklos vykdymo pažeidimų atvejus Komisija informuojama nedelsiant bei artimiausiame Komisijos posėdyje sprendžiamas klausimas dėl sutarties nutraukimo ir išmokėtos paramos sugrąžinimo.

32. Jei paramos gavėjas neįvykdo pagal Sutartį prisiimtų įsipareigojimų ar Komisija nustato, kad jo įmonės veikla netinkama (t. y. įmonė laiku nemoka darbo užmokesčio ir su darbo santykiais susijusių išmokų, įmonė pusę metų laiku nesumoka už gautas prekes, atliktus darbus, suteiktas paslaugas, negrąžina kreditų ar nevykdo kitų sandoriais prisiimtų turtinių įsipareigojimų, įmonė praneša kreditoriams, kad negali arba neketina vykdyti įsipareigojimų, yra įsiskolinusi Valstybiniam socialinio draudimo fondui ar Valstybinei mokesčių inspekcijai), įmonės veikla sustabdyta arba pradėtas įmonės bankroto procesas, paramos gavėjas per 20 darbo dienų po Savivaldybės administracijos raštu pateikto įspėjimo privalo grąžinti visas pagal Sutartį gautas lėšas verslo idėjai įgyvendinti.

**VI skyrius**

**Baigiamosios nuostatos**

33. Tai, kas nereglamentuota Apraše, sprendžiama taip, kaip numatyta Nuostatuose ir Lietuvos Respublikos teisės aktuose.

34. Aprašas keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verslo idėjų projektų finansavimo tvarkos aprašo 1 priedas

**PARAIŠKA GAUTI FINANSINĘ PARAMĄ VERSLO IDĖJAI ĮGYVENDINTI**

\_\_\_\_\_\_\_\_\_\_\_\_\_\_\_\_\_\_

*(data)*

*(verslo idėjos pavadinimas)*

**I. INFORMACIJA APIE PAREIŠKĖJĄ**

*(fizinio asmens, teikiančio paraišką, vardas, pavardė, asmens kodas/ juridinio asmens pavadinimas, kodas)*

Adresas

Telefonas, el. paštas

Sąskaitos Nr., bankas, banko kodas .......................................................................................................

**II. TRUMPAS VERSLO IDĖJOS APIBŪDINIMAS**

*(Santraukoje išdėstoma verslo idėjos esmė, nurodoma planuojama investuoti lėšų suma (eurais), prašoma finansinės paramos suma, nurodoma, į ką bus investuojama, apibūdinama dabartinė pareiškėjo veikla (gaminami gaminiai, teikiamos paslaugos ir kt.), steigimo ar plėtros tikslai ir būdai bei priemonės numatytiems tikslams pasiekti. Taip pat turi būti atsakyta į klausimą, ar investicijos atsipirks (pateikti skaičiavimai) ir per kiek laiko, kokią naudą verslo idėja duos pareiškėjui bei kokią Pasvalio rajono savivaldybei. Būtina apibūdinti veiklą (-as), numatomą (-as) finansuoti iš Pasvalio rajono savivaldybės Smulkaus verslo rėmimo programos lėšų, nurodyti finansavimo dydį; santraukos apimtis – ne daugiau kaip 1 psl.)*

**III. VERSLO IDĖJOS ĮGYVENDINIMO TERMINAI**

*(Nurodyti numatomos įgyvendinti verslo idėjos įgyvendinimo pradžią ir pabaigą. Verslo idėja turi būti įgyvendina per 12 mėnesių nuo finansinės paramos gavimo)*

**IV. VERSLO IDĖJOS ĮGYVENDINIMO VIETA**

**V. VERSLO IDĖJAI ĮGYVENDINTI REIKALINGA BENDRA LĖŠŲ SUMA, Eur**

**VI. PRAŠOMA SAVIVALDYBĖS BIUDŽETO LĖŠŲ SUMA, Eur**

**VII. KITI VERSLO IDĖJOS FINANSAVIMO ŠALTINIAI**

Suma .................................... Eur

Suma .....................................Eur

**VIII. VERSLO IDĖJOS ĮGYVENDINIMO VYKDYTOJAI IR JŲ KVALIFIKACIJA**

**IX. VERSLO IDĖJOS ĮGYVENDINIMO APRAŠYMAS**

**A. Tikslas ir uždaviniai**

**B. Verslo idėjos įgyvendinimo darbai, jų atlikimo planas ir terminai**

|  |  |  |  |  |
| --- | --- | --- | --- | --- |
| Eil. Nr. | Darbo pavadinimas | Vykdytojas | Darbo pradžia ir pabaiga | Pastabos |
| 1. |  |  |  |  |
|  |  |  |  |  |
|  |  |  |  |  |
|  |  |  |  |  |

**C. Išlaidos verslo idėjai įgyvendinti, skaičiuojamos remiantis parengtu verslo planu, projektu, aprašymu** *(pridėti turimo dokumento kopiją)*

**D. Laukiami rezultatai** *(ką ir kaip pakeis įgyvendinta verslo idėja)*

**X. VEIKLOS IR IŠLAIDOS, KURIAS PRAŠOMA APMOKĖTI IŠ SAVIVALDYBĖS BIUDŽETO LĖŠŲ**

|  |  |  |  |
| --- | --- | --- | --- |
| Eil. Nr. | Veiklos pavadinimas | Išlaidos be PVM, Eur | Išlaidos su PVM, Eur |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  | Iš viso (be PVM) | Iš viso (su PVM) |

**XI. VERSLO IDĖJOS APRAŠYMAS PAGAL KRITERIJUS**

**A.** Verslo idėjos ir jos įgyvendinimo realistiškumas

**B.** Kuriamo ar tobulinamo produkto ar paslaugos išskirtinumas, inovatyvumas

**C.** Kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės

................................................................................................................................................................................................................................................................................................................................

**D.** Verslo idėjos nauda Pasvalio rajonui bei atitiktis Savivaldybės strateginio plėtros plano tikslams ir uždaviniams

**E.** Verslo idėjos išsamumas ir pagrįstumas (verslo organizavimo ir valdymo, galimų rizikų vertinimas, rinkodaros strategijos, pardavimų / klientų plano, prognozuojamo pelno, pateikiamos išlaidų sąmatos ir pan. pagrįstumas)

**XII. PAREIŠKĖJO DEKLARACIJA**

|  |
| --- |
| Tvirtinu, kad:   * šioje paraiškoje ir prie jos pridėtuose dokumentuose pateikta informacija yra teisinga; * nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų; * verslo idėjos įgyvendinimo sąmatoje numatytos išlaidos tuo pačiu metu nefinansuojamos iš kitų šaltinių, nacionalinių ir ES programų; * man nėra iškelta byla dėl bankroto, įmonė nėra likviduojama; * man nežinomos kitos šiame dokumente nenurodytos priežastys, dėl kurių verslo idėja negalėtų būti įgyvendinta ar jos įgyvendinimas būtų atidedamas; * finansinės paramos verslo idėjai įgyvendinti iš Pasvalio rajono savivaldybės biudžeto šiais metais nesu gavęs; * įregistruosiu įmonę ne vėliau kaip per 20 darbo dienų nuo lėšų naudojimo sutarties su Savivaldybe pasirašymo dienos; * sutinku, kad informacija apie mano pateiktą paraišką (pareiškėjo pavadinimas, verslo idėjos pavadinimas, prašoma paramos suma ir skirta paramos suma) būtų skelbiama Pasvalio rajono savivaldybės interneto svetainėje. |

*(fizinio asmens / juridinio asmens vadovo parašas, vardas, pavardė)*

Informuojame, kad Jūsų asmens duomenų valdytojas yra Pasvalio rajono savivaldybės administracija, juridinio asmens kodas 188753657, adresas: Vytauto Didžiojo a. 1, LT-39143 Pasvalys, tel. (8 451) 54 101, el. p. [rastine@pasvalys.lt](mailto:rastine@pasvalys.lt). Savivaldybės administracijos duomenų apsaugos pareigūno kontaktai: tel. (8 451) 54 101, el. p. [dokumentai@pasvalys.lt](mailto:dokumentai@pasvalys.lt).

Duomenys tvarkomi siekiant išnagrinėti Jūsų paraišką, atliekant veiksmus prieš sudarant sutartį, kurios šalis esate Jūs bei vykdant sutarties įsipareigojimus. Tvarkymo pagrindas – tvarkyti duomenis būtina, kad būtų įvykdyta duomenų valdytojui taikoma teisinė prievolė, taip pat siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Taip pat tvarkyti duomenis būtina siekiant įvykdyti sutartinius įsipareigojimus. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir terminais. Jūsų duomenys bus teikiami Pasvalio rajono savivaldybės Smulkaus verslo rėmimo programos komisijos nariams, taip pat duomenys gali būti teikiami institucijoms bei asmenims, turintiems teisę gauti šią informaciją teisės aktų nustatyta tvarka arba siekiant įvykdyti sutartį, pavyzdžiui, bankams. Jeigu Jūs nepateiksite savo asmens duomenų, negalėsime išnagrinėti Jūsų paraiškos, įvykdyti teisės aktuose numatytų pareigų ar sutarties.

Jūs turite teisę kreiptis su prašymu susipažinti su savo asmens duomenimis, ištaisyti, papildyti ar ištrinti juos, apriboti jų tvarkymą, juos perkelti, taip pat turite teisę nesutikti su duomenų tvarkymu ar pateikti skundą Valstybinei duomenų apsaugos inspekcijai. Daugiau informacijos apie asmens duomenų tvarkymą galite rasti Pasvalio rajono savivaldybės interneto svetainėje [www.pasvalys.lt](http://www.pasvalys.lt).

Verslo idėjų projektų finansavimo tvarkos aprašo 2 priedas

**VERSLO IDĖJOS VERTINIMO LAPAS**

*(verslo idėjos pavadinimas)*

|  |  |
| --- | --- |
| **Vertinimo kriterijus** | **Vertinimas balais**  **(nuo 1 iki 10)** |
| A. Verslo idėjos ir jos įgyvendinimo realistiškumas |  |
| B. Kuriamo ar tobulinamo produkto ar paslaugos išskirtinumas, inovatyvumas |  |
| C. Kuriamo ar tobulinamo produkto ar paslaugos reikalingumas ir naudingumas potencialiam vartotojui, verslo plėtros galimybės |  |
| D. Verslo idėjos nauda Pasvalio rajonui bei atitiktis Savivaldybės strateginio plėtros plano tikslams ir uždaviniams |  |
| E. Verslo idėjos išsamumas ir pagrįstumas (verslo organizavimo ir valdymo, galimų rizikų vertinimas, rinkodaros strategijos, pardavimų / klientų plano, prognozuojamo pelno, pateikiamos išlaidų sąmatos ir pan. pagrįstumas) |  |
| Iš viso: |  |

Komisijos nario komentaras arba nuomonė, siūloma skirti suma (Eur) verslo idėjai įgyvendinti:

Verslo įdėjai įgyvendinti siūlau skirti .................................... Eur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Komisijos nario pareigos) (parašas) (vardas, pavardė)*

Verslo idėjų projektų finansavimo tvarkos aprašo 3 priedas

**LĖŠŲ NAUDOJIMO SUTARTIS**

20.... m. ............................... d. Nr. ...........

Pasvalys

Pasvalio rajono savivaldybės administracija (toliau – Savivaldybė), atstovaujama Savivaldybės administracijos direktoriaus .............................................., veikiančio pagal Savivaldybės administracijos nuostatus ir ........................................... (toliau – Paramos gavėjas), atstovaujama ......................................, veikiančio pagal .................................... nuostatus (įstatus), toliau kartu vadinamos šalimis, o kiekviena atskirai Savivaldybė ir Paramos gavėjas sudarė šią lėšų naudojimo sutartį (toliau – Sutartis).

**I. SUTARTIES OBJEKTAS**

1. Šios Sutarties dalykas yra .................................................. (toliau – Projektas) finansavimas.

*(Projekto pavadinimas)*

2. Savivaldybė, vadovaudamasi ..................................................................., įsipareigoja skirti lėšų

*(Savivaldybės tarybos sprendimas)*

Projekto, skirto verslo idėjai įgyvendinti finansavimui iš Pasvalio rajono savivaldybės Smulkaus verslo rėmimo programos (toliau – Programa).

**II. ŠALIŲ ĮSIPAREIGOJIMAI IR TEISĖS**

3. Savivaldybė įsipareigoja:

3.1. finansuoti šios Sutarties 1 punkte nurodytą Projektą ir skirti šiam tikslui, atsižvelgiant į pateiktą paraišką ir Savivaldybės tarybos ............................... sprendimą Nr. ....... , .................Eur (......................................);

*(suma žodžiais)*

3.2. ne vėliau kaip per 20 darbo dienų nuo Sutarties pasirašymo dienos lėšas pervesti į Paramos gavėjo sąskaitą Nr. ..............................................................................,esančią ............................................................................., .....................................................................

*(banko pavadinimas) (banko kodas)*

3.3. pastebėjus nukrypimų nuo šios Sutarties sąlygų arba kitokių trūkumų, pranešti apie juos Paramos gavėjui per 5 darbo dienas;

3.4. teikti priemonei vykdyti reikiamus duomenis ir informaciją.

4. Savivaldybė turi teisę:

4.1. reikalauti, kad Paramos gavėjas pateiktų Savivaldybei duomenis, susijusius su Sutarties vykdymu;

4.2. kontroliuoti pagal šią Sutartį skirtų lėšų tikslinį panaudojimą;

4.3. reikalauti grąžinti į Savivaldybės sąskaitą pagal šią Sutartį Paramos gavėjui pervestą lėšų sumą, jeigu Paramos gavėjas nevykdo šioje Sutartyje numatytų įsipareigojimų.

5.Paramos gavėjasįsipareigoja:

5.1.projektą ....................................................................vykdyti pagal pateiktą paraišką gauti

*(Projekto pavadinimas)*

finansinę paramą verslo idėjai įgyvendinti;

5.2. Projekto įgyvendinimui skirtas lėšas naudoti pagal pridedamą sąmatą;

5.3. Projektą įgyvendinti iki .............................;

5.4. per 20 darbo dienų nuo šios Sutarties pasirašymo dienos įregistruoti įmonę (*fiziniam asmeniui*);

5.5. einamųjų metų gruodžio mėnesį Savivaldybei pateikti ataskaitą (Aprašo 4 priedas), aprašant tarpinius rezultatus, o nuo paramos skyrimo praėjus 12 mėnesių pateikti Savivaldybei ataskaitą (Aprašo 4 priedas), aprašant galutinius rezultatus;

5.6. iš Programos skirtas lėšas naudoti tik pagal paskirtį, o esant galimybei skleisti informaciją apie finansavimą iš Savivaldybės;

5.7. Savivaldybei pareikalavus, pateikti visą informaciją, susijusią su Sutarties vykdymu;

5.8. savo jėgomis ir lėšomis pašalinti dėl savo kaltės padarytus trūkumus, pažeidžiančius šios Sutarties sąlygas;

5.9. raštu pranešti Savivaldybei, kad negali įvykdyti Projekto arba, kad Projekto vykdymą tęsti netikslinga;

5.10. raštu informuoti Savivaldybę apie rekvizitų pakeitimus.

**III. PAPILDOMOS SUTARTIES SĄLYGOS**

6. Už įsipareigojimų nevykdymą ar netinkamą vykdymą šios Sutarties šalys atsako Lietuvos Respublikos teisės aktų nustatyta tvarka.

7. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl Sutarties papildymo, pakeitimo ar nutraukimo.

8. Sutarties papildymai, pakeitimai arba Sutarties nutraukimas galioja tik raštu sutikus abiem šalims.

9. Ginčai dėl šios Sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

10. Sutartį nutraukus dėl Paramos gavėjos kaltės, Paramos gavėjas privalo per 20 darbo dienų grąžinti Savivaldybei visą Projektui įgyvendinti iš Savivaldybės gautą lėšų sumą.

11. Sutartį nutraukus dėl Savivaldybės kaltės, Savivaldybė pagal Paramos gavėjo pateiktus atsiskaitymo dokumentus apmoka sąmatoje numatytas Projekto įgyvendinimo išlaidas, padarytas iki Sutarties nutraukimo dienos, neviršijant šios Sutarties 3.1 punkte numatytos sumos.

12. Sutartis įsigalioja nuo jos pasirašymo dienos ir galioja, iki šalys visiškai įvykdys savo įsipareigojimus.

13. Sutartis sudaryta dviem vienodą teisinę galią turinčias egzemplioriais, po vieną kiekvienai šaliai.

**IV. ŠALIŲ REKVIZITAI**

|  |  |
| --- | --- |
| **SAVIVALDYBĖ**  Pasvalio rajono savivaldybės administracija  Vytauto Didžiojo a. 1, LT-39143 Pasvalys  Įmonės kodas 188753657  A. s. Nr. LT327300010082432020  AB „Swedbank“  Banko kodas 73000  Tel. (8 451) 54 101  El. p. rastine@pasvalys.lt  [*Pareigos*]  [*Vardas, pavardė, parašas*] | **PARAMOS GAVĖJAS**  [*Juridinio asmens pavadinimas / fizinio asmens vardas, pavardė*]  [*Adresas*]  [*Kodas*]  [*Sąskaitos numeris*]  [*Banko rekvizitai*]  [*Telefono numeris*]  [*El. pašto adresas*]  [*Pareigos*]  [*Vardas, pavardė, parašas*] |
| A. V. | A. V. |

Verslo idėjų projektų finansavimo tvarkos aprašo 4 priedas

**LĖŠŲ NAUDOJIMO ATASKAITA**

20.....m. ................................. d. Nr. ...........

Pasvalys

|  |  |  |  |
| --- | --- | --- | --- |
| **Investicijų ir verslo rėmimo programa** | Pasvalio rajono savivaldybės Smulkaus verslo rėmimo programa | **kodas** | **07** |

|  |  |
| --- | --- |
| **Lėšų paskirtis (paramos kryptis)**  ***(Įrašyti Programos paramos formą, pagal kurią skiriama parama)*** |  |

|  |
| --- |
| **Projekto pavadinimas:** |
|  |

|  |
| --- |
| **Rezultatų aprašymas:** *(svarbiausi veiklos rezultatai)* |

|  |  |  |  |
| --- | --- | --- | --- |
| **Duomenys apie lėšų panaudojimą** | | | |
| Išlaidų pavadinimas | Suma (EUR) | | Išlaidas pateisinančio dokumento (sąskaitos-faktūros) data, pavadinimas ir Nr. |
| Skirta | Panaudota |
|  |  |  |  |
|  |  |  |  |
|  |  |  |  |
| Iš viso |  |  |  |

Patvirtiname, kad šioje ataskaitoje nurodytos išlaidų sumos atitinka išlaidas pateisinančius dokumentus ir Biudžeto išlaidų sąmatos įvykdymo ataskaitą, parengtą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 (Lietuvos Respublikos finansų ministro 2019 m. gruodžio 30 d. įsakymo Nr. 1K-405 redakcija).

|  |  |  |  |  |
| --- | --- | --- | --- | --- |
| Institucijos vadovas |  |  |  |  |
|  |  | *(parašas)* |  | *(vardas, pavardė)* |

A.V.

|  |  |  |  |  |
| --- | --- | --- | --- | --- |
| Vyriausiasis finansininkas |  |  |  |  |
|  |  | *(parašas)* |  | *(vardas, pavardė)* |

Ataskaitą užpildęs asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, tel., el. paštas)*

Pasvalio rajono savivaldybės tarybai

**AIŠKINAMASIS RAŠTAS**

**Dėl verslo idėjų projektų finansavimo tvarkos aprašo patvirtinimo**

**2020-01-24**

Pasvalys

**1. Problemos esmė**

2019 m. gruodžio 19 d. Pasvalio rajono savivaldybės Smulkaus verslo rėmimo programos (toliau – Programa) komisijos posėdžio metu buvo nuspręsta siūlyti Savivaldybės tarybai patvirtinti naujus Programos nuostatus, pagal kuriuos būtų sudarytos sąlygos remti verslą dviem kryptimis: 1 – skatinant rajono gyventojų verslumą ir 2 – palaikant esamą verslą. Skatinant rajono gyventojų verslumą siūloma pradėti teikti finansinę paramą verslo idėjų įgyvendinimui bei verslo plėtrai, organizuojant verslo skatinimo konkursus.

Programos komisija siūlo, kad Programos nuostatų projekte numatyta nauja paramos forma – verslo idėjų projektų finansavimas – turėtų būti įgyvendinta vadovaujantis Verslo idėjų projektų finansavimo tvarkos aprašu (toliau – Aprašas). Atsižvelgiant į tai, jog šiai priemonei būtų kitos paraiškų teikimo sąlygos, kiti terminai, kita paraiškų vertinimo tvarka, taip pat skirtųsi paraiškų formos, sutarčių formos ir pan., siūloma Aprašą patvirtinti atskirai nuo Programos nuostatų.

Patvirtinus Aprašą būtų nustatytos konkurso sąlygos, organizavimo tvarka, verslo projektų vertinimo kriterijai bei paramos gavėjų atsakomybė ir priežiūra.

**2. Kokios siūlomos naujos teisinio reguliavimo nuostatos ir kokių rezultatų laukiama**

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas turėtų tiesioginės įtakos skatinant smulkaus verslo plėtrą, mažinant nedarbą, didinant užimtumą Pasvalio rajone.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia. Lėšos Programos įgyvendinimui bus numatytos 2020 m. Pasvalio rajono savivaldybės biudžete.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Priimti papildomų teisės aktų nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Rengiant sprendimo projektą, buvo sukviesta Programos komisija. Dėl sprendimo projekto buvo konsultuojamasi su kitais Savivaldybės administracijos specialistais. Sprendimo projektas parengtas atsižvelgiant į pastabas ir pasiūlymus

Bendrojo skyriaus vyriausiasis specialistas Eimantas Tuskėnas